คือพอดีว่า มีตกขาวค่ะ บางทีสีขาวขุ่น บางทีก็ใส มีกลิ่นเหมือนกลิ่นคาวปลาค่ะ ไม่ก็กลิ่นเค็ม ต้องดูแลรักษาอย่างไรคะ ไม่ได้มีเพศสัมพันธุ์มาตั้งแต่เดือนม.ค.ค่ะ ต้องทานยาอย่างไรคะ ตกขาวไม่มีอาการคันทางช่องคลอดค่ะ
สวัสดีค่ะ หากตกขาวมีปริมาณมากผิดปกติ และมีกลิ่นเหม็นคล้ายคาวปลา โดยที่ไม่มีอาการคันหรือเสบช่องคลอด ไม่มีปวดท้องน้อยน่าจะเกิดจากมีการอักเสบของช่องคลอดจากเชื้อแบคทีเรีย (bacterial vaginosis) ซึ่งสาเหตุอาจเกิดจากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ค่ะ เพราะฝ่ายชายจะไม่ได้ติดเชื้อชนิดนี้ไปด้วย ซึ่งหากอาการตกขาวเกิดจากสาเหตุนี้ การรักษาคือการทานยาปฏิชีวนะฆ่าเชื้อ เช่นเมโทรนิดาโซล (metronidazole),คลินดามัยซิน(clindamycin) เป็นต้นแต่หากตกขาวที่เป็นอยู่ มีปริมาณออกมาไม่มากในทุกวัน และไม่ได้มีกลิ่นเหม็นรุนแรง อาจสังเกตอาการไปก่อนก็ได้ค่ะ แต่หากมีอาการดังกล่าว ก็อาจทานยาตามที่ยกตัวอย่างไปค่ะ แต่ต้องไม่มีประวัติแพ้ยาเหล่านี้แต่หากตกขาวมีสีเขียวเหลืองคล้ายหนอง มีแสบหรือคันช่องคลอดร่วม หรือมีปวดท้องน้อย แนะนำควรไปพบสูติ-นรีแพทย์เพื่อหาสาเหตุของเชื้อและรับยารักษาที่ตรงกับโรคค่ะ